Seega on ainuke turvaline viis luua rakendus, mis kasutab Flashi ainult kasutajaliidese kihina ning ei jäta rakendusse mingit olulist loogikat ega andmeid. Seda teed on läinud näiteks kasiinod. Kui inimene neis mängima hakkab, siis ei hoita Flashis mingit loogikat või andmeid, mida muutes inimene saaks kasiinot petta. Näiteks pokkerit mängima hakates ei arvuta suvalisi kaarte  välja Flash ise, vaid server. Server saadab selle info Flashile ja ootab. Kui kasutaja midagi valib või teeb, siis saadetakse kogu see info serverile ja server teeb kogu loogika ja arvutused. Flashi kasutatakse ainult kasutajaliidese kihina.